דיוקן עצמי (לובין)

דיוקן עצמי (1924) הוא ציור דיוקן מאת הצייר הישראלי אריה לובין.

היצירה 
הציור "דיוקן עצמי" מציג את קלסתר פניו של הצייר אריה לובין. לובין לבוש חולצה לבנה, כתפיו בפרופיל וראשו פונה אל הצופה. מאחוריו נוף של חוף ים שומם שמעליהם שמיים כחולים כהים, המהווים רקע לדיוקן. תווי פניו של לובין מודגשים מעט, כך שנוצרת הרגשה של גוף מונומנטלי המעוצב עם זיקה לצורות גאומטריות. יגאל צלמונה הצביע על נטיתו של לובין אל סגנון הפוריזם האירופי, מבית מדרשו של לה קורבוזיה, שביקש לתאר את הצורות בטבע באופן מובהק, ולא ביחס לאופן המקרי של הראייה. 

בין השנים 2015-2010 הוצג הציור דרך קבע בתצוגת האמנות הישראלית במוזיאון ישראל.

הערות שוליים

אריה לובין
ציורי שמן
דיוקנאות עצמיים
דיוקנאות גברים
ציור ישראלי
מוזיאון ישראל: ציורים
יצירות משנת 1924